# Oppgave 1

*rorbu.py*, *gjest.py*, *testRorbua.py*

*"Du skal høre mye"* var et humorprogram på NRK som ble sendt fra 1987 til 2003. Innspilling ble gjort på utestedet Rorbua i Tromsø, og komikere og gjester var samlet for å utveksle humoristiske anekdoter og vitser som ofte endte i latterkuler av nordnorske dimensjoner. I dette programmet skal vi simulere en kveld på Rorbua.

Skriv først klassen Gjest:  
1. Klassen skal ha en konstruktør som ikke tar i mot noen parameter, men oppretter en (instans-) heltallsvariabel \_underholdningsverdi. Denne begynner på 0.  
2. Skriv en metode hentUnderholdningsverdi() som returnerer underholdningsverdien.  
3. Skriv en metode underhold() som tar inn en heltallsverdi som parameter, og øker \_underholdningsverdi med denne verdien.

Skriv klassen Rorbu:  
1. Klassen skal ha en konstruktør uten parameter, som oppretter en tom liste \_gjester som instansvariabel.  
2. Skriv metoden leggTilGjest() som tar et gjest-objekt som parameter og setter denne inn i gjestelisten. Hver gang en ny gjest kommer inn i lokalet, øker de allerede besøkende gjestene sin underholdningsverdi med 1 (hint: underhold(1) alle gjester i listen).  
3. Skriv metoden fortellVits() som tar et heltall som parameter. Heltallet representerer hvor morsom vitsen er, og alle gjester som for øyeblikket er i lokalet skal øke sin underholdningsverdi tilsvarende heltallet.  
4. Skriv metoden hvorMorsomtHarViDet() som ikke tar noen parameter. Avhengig av den gjennomsnittlige underholdningsverdien blant gjestene, vil denne gi ulik tekststreng som returverdi;  
Under 200: "Kjedelig kveld"  
200 til 400: "Dette var jo litt gøy"  
400 til 600: "Dette var artig!"  
over 600: "Dra på Lopphavet - bi dæ godtar no så gyt e!"

Skriv til slutt et hovedprogram som:  
1. Oppretter Rorbua  
2. Oppretter og setter inn 100 gjester  
3. Forteller en vits med humornivå 200  
4. Skriver ut hvor morsomt vi har det (utskrift nå bør være "litt gøy")  
5. Forteller en vits med humornivå 1000  
6. Skriver ut hvor morsomt vi har det (nå bør det komme ut noen nordnorske fraser)